作者:楊景賢
標題:馬丹陽度脫劉行首・滾繡球
內容:你不將那大道行，(旦雲)大道上有人。(正末笑科)(唱)可怎生往小路上抄？(旦雲)小路上幽靜也。(正末雲)呆賤人，你那小路上敢熱鬧也。(唱)到如今越不知個顛倒。(旦雲)你指與我路咱。(正末唱)我若指與你呵，你便上青霄。(旦雲)我如今東西南北不知往那裡去。(正末唱)你如今東不知南不知，你北不著西不著，(旦雲)你休誤了我官身。(正末雲)你道誤了你官身呵。(唱)早；春了你在先軀殼。(旦雲)休誤了我慶重陽。(正末唱)你若是有俺那重陽呵，你便得逍遙。(旦雲)你是個不著墳墓風魔漢。(正末唱)你道我不著墳墓風魔漢，小鬼頭我尋你個未入玄門花月妖，(旦雲)纏殺人也。(正末唱)我便纏殺人有甚蹊蹺？。